Gulbenes novada pašvaldības reģistrā:
{{ PIRMEPARDATUMS }}
Nr. {{ DOKREGNUMURS }}



LĪGUMS
par grantu programmas „UZŅĒMĪGI Gulbenes novadā” projekta 
_________________________________________________________
īstenošanu un finansējuma piešķiršanu


[bookmark: _Hlk200466360]Gulbenes novada pašvaldība, reģistrācijas Nr. 90009116327, kuras vārdā saskaņā ar Gulbenes novada pašvaldības domes 2023. gada 21. decembra saistošajiem noteikumiem Nr. 24 "Gulbenes novada pašvaldības nolikums" rīkojas Gulbenes novada Centrālās pārvaldes _____________________________________ (turpmāk – Pašvaldība), no vienas puses, un ___________________, reģ.Nr. _______________, turpmāk – Finansējuma saņēmējs, no otras puses, turpmāk abi kopā un katrs atsevišķi – Puses, pamatojoties uz Pašvaldības ___________ grantu programmas “UZŅĒMĪGI Gulbenes novadā”  konkursa (turpmāk – Konkurss) nolikuma Nr.GND/IEK/2026/10 noteikumiem un grantu piešķiršanas komisijas ___________ lēmumu (sēdes protokola Nr. ______), izrādot brīvu gribu, bez viltus, spaidiem un maldiem, noslēdz šo līgumu, turpmāk – Līgums:

1. LĪGUMA PRIEKŠMETS
1.1. Pašvaldība piešķir finansējumu (turpmāk – Grants) un uzrauga tā izlietojumu,  un Finansējuma saņēmējs ar piešķirto Grantu un savu līdzfinansējumu īsteno projektu _________________  (turpmāk - Projekts).
1.2. Grants izlietojams tikai un vienīgi atbilstoši Finansējuma saņēmēja Projekta pieteikumā norādītajām aktivitātēm (Līguma pielikums).
1.3. Projekta īstenošanas vieta: ____________________________________________________.
1.4. Līguma ietvaros Projekts tiek atzīts par īstenotu ar brīdi, kad izpildījušies abi zemāk norādītie nosacījumi:
1.4.1. Finansējuma saņēmējs ir veicis Projekta pieteikumā norādītās aktivitātes;
1.4.2. Finansējuma saņēmējs sasniedzis Projekta pieteikumā norādītos rezultatīvos rādītājus: ______________________________________________________________________

2. GRANTA APMĒRS UN IZMAKSAS KĀRTĪBA
2.1. Kopējās Projekta īstenošanas izmaksas ir ___________ EUR (summa vārdiem), tajā skaitā, pievienotās vērtības nodoklis (turpmāk – PVN) 21%, kas sastāv no:
[bookmark: _Hlk200548043]2.1.1. Pašvaldības granta _______ EUR (summa vārdiem), kas ir ___% no kopējām Projekta izmaksām. Precīzs Granta apmērs tiek noteikts, pamatojoties uz Finansējuma saņēmēja granta izlietojuma atskaitē atspoguļotajām faktiskajām izmaksām. 
2.1.2. Finansējuma saņēmēja līdzfinansējuma _____ (summa vārdiem), kas  ir ____% no kopējām Projekta izmaksām. Precīzs līdzfinansējumā apmērs tiek noteikts, pamatojoties uz Finansējuma saņēmēja atskaitē par plānotajām Projekta aktivitāšu izmaksu pozīcijām atspoguļotajām izmaksām. 
2.2. Pašvaldība ar Konkursa komisijas lēmumu piešķirto Grantu pārskaita Finansējuma saņēmējam 10 (desmit) darbdienu laikā no dienas, kad Pašvaldībā ir saņemta  atskaite par plānotajām Projekta aktivitāšu izmaksu pozīcijām (Konkursa nolikuma 10. pielikums), kam pievienoti piegādātāju un/vai pakalpojumu sniedzēju rēķini, tajā skaitā avansa (priekšapmaksas) rēķini, un Finansējuma saņēmēja izrakstīts rēķins Pašvaldībai par piešķirtā Granta summu. 
2.3. Pašvaldība apmaksai pieņem rēķinus elektroniskā formātā (strukturētos elektroniskos rēķinus ar datnes formātu XML), kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību. Rēķins tiek uzskatīts par saņemtu nākamajā darba dienā pēc tā nosūtīšanas uz Pašvaldības oficiālās elektroniskās adreses apakšadresi: E-Rēķini EINVOICE_GNP@90009116327.
2.4. Pašvaldība pirms piešķirtā Granta izmaksas veic visas nepieciešamās dokumentu pārbaudes. Gadījumā, ja pārbaudes gaitā netiek konstatēta Finansējuma saņēmēja komercdarbības/ saimnieciskās darbības norises neatbilstība Līguma un Konkursa nolikuma nosacījumiem, tad Pašvaldība veic Līguma 2.1.1.apakšpunktā minētā Granta izmaksu. 
2.5. Gadījumā, ja Pašvaldība ir veikusi visas nepieciešamās dokumentu pārbaudes un ir konstatējusi Finansējuma saņēmēja komercdarbības/saimnieciskās darbības norisē neatbilstības Līguma un Konkursa nolikuma nosacījumiem, Pašvaldībai pēc papildu informācijas un paskaidrojumu saņemšanas, un papildu pārbaudes veikšanas, izvērtējot neatbilstību būtiskumu, ir tiesības Līguma 2.1.1.apakšpunktā minēto Grantu izmaksāt pilnā apmērā,  daļēji vai neizmaksāt, ja konstatētas būtiskas atkāpes no Līguma 1.pielikumā norādīto Projekta aktivitāšu īstenošanas.
[bookmark: _Hlk200975938]2.6. Gadījumā, ja Pašvaldība konstatē, ka Finansējuma saņēmējs nav izpildījis kādu no Līguma 4.2.10. - 4.2.13.apakšpunktā noteiktajām saistībām vai konstatē, ka nav veiktas Līguma 1.2.punktā minētās aktivitātes  un/vai  sasniegti Līguma 1.4.2.apkšpunktā noteiktie Projekta rezultatīvie rādītāji, tā pieprasa Finansējuma saņēmējam  atgriezt Pašvaldībai izmaksāto Grantu.

3. PAŠVALDĪBAS TIESĪBAS UN PIENĀKUMI
3.1. Pašvaldības tiesības:
[bookmark: _Hlk200975729]3.1.1. pieprasīt un saņemt no Finansējuma saņēmēja visu informāciju par Finansējuma saņēmēja no Līguma un Konkursa nolikuma izrietošo saistību izpildes gaitu, tajā skaitā veikt pārbaudes Finansējuma saņēmēja Līguma 1.3.punktā norādītajā komercdarbības norises vietā, lai pārliecinātos par iegādāto materiālo vērtību atrašanos komercdarbības veikšanas vietā un komercdarbības norisi;
3.1.2. pieprasīt un 30 (trīsdesmit) dienu laikā saņemt Granta atmaksu no Finansējuma saņēmēja gadījumā, ja:
[bookmark: _Hlk200976843]3.1.2.1. Finansējuma saņēmējs nav ievērojis kādu no Līguma 4.2.10. –  4.2.13.apakšpunktā noteiktajām saistībām;
3.1.2.2. Finansējuma saņēmējs 14 (četrpadsmit) mēnešu laikā pēc piešķirtā Granta saņemšanas Konkursa komisijai nav nodrošinājis prezentāciju par  Projekta īstenošanas gaitu;
[bookmark: _Hlk200978224]3.1.2.3. Finansējuma saņēmējs pēc Līguma noslēgšanas līdz katra nākošā gada 30.jūnijam Pašvaldībai nav iesniedzis gada atskaiti vai tā nesatur Konkursa nolikumā noteikto informāciju;
3.1.2.4. Finansējuma saņēmējs tam piešķirto Grantu bez iepriekšējas saskaņošanas ar Pašvaldību izlietojis ārpus Projekta aktivitāšu īstenošanai;
3.1.2.5. Finansējuma saņēmējs, vienojoties ar citiem Konkursa pretendentiem un veicis līdzekļu apvienošanu kopīga projekta īstenošanai;
3.1.2.6. Finansējuma saņēmējs piešķirto Grantu izlietojis personīgā labuma gūšanai, nevis komercdarbības uzsākšanai vai attīstībai;
3.1.2.7. Finansējuma saņēmējs Konkursa pieteikumā ir ietvēris maldinošu informāciju;
3.1.2.8. Pašvaldība 2.(otrajā) gadā pēc Granta izmaksas un kārtējās gada atskaites ir konstatējusi, ka Finansējuma saņēmējs nav sasniedzis Projekta rezultatīvos rādītājus, kas noteikti  Līguma 1.4.2.apakšpunktā;
[bookmark: _Hlk200978702]3.1.2.9. Finansējuma saņēmējs Projekta realizācijas gaitā nav īstenojis Konkursa pieteikumā minētās Projekta aktivitātes pilnā apjomā;
[bookmark: _Hlk200978863][bookmark: _Hlk200978794]3.1.2.10. Finansējuma saņēmējs ir pārkāpis Komisijas regulas Nr.2023/2831 nosacījumus par de minimis atbalsta pieļaujamību. Šādā gadījumā Finansējuma saņēmējam ir pienākums atmaksāt Pašvaldībai Projekta ietvaros saņemto nelikumīgo de minimis atbalstu kopā ar procentiem no līdzekļiem, kas ir brīvi no komercdarbības atbalsta, atbilstoši Komercdarbības atbalsta kontroles likuma IV vai V nodaļas nosacījumiem;
3.1.2.11. citos Konkursa nolikumā noteiktajos gadījumos;
3.1.3. samazināt izmaksājamo Granta summu, ja:
3.1.3.1. Pašvaldībai iesniegtajos dokumentos iekļautās Projekta aktivitāšu izmaksas neatbilst attiecīgo preču vai pakalpojumu tirgus cenai;
3.1.3.2. Finansējuma saņēmējs ir izlietojis mazāku piešķirtā Granta vai sava līdzfinansējuma apjomu,  nekā tas norādīts Līgumā;
3.1.3.3. ir saņemts atbilstošs Finansējuma saņēmēja iesniegums;
3.1.3.4. Finansējuma saņēmēja Pašvaldībai iesniegtā 2.(otrā) gada atskaite apliecina daļēju Līguma 1.4.2.apakšpunktā  noteikto Projekta rezultatīvo rādītāju sasniegšanu. Šādā gadījumā izmaksājamā Granta apmērs tiek aprēķināts proporcionāli sasniegtajiem rādītājiem, un Finansējuma saņēmējam iestājas pienākums atmaksāt Pašvaldībai nepamatoti piešķirto Granta apmēru atbilstoši nesasniegto rezultatīvo rādītāju proporcijai;
[bookmark: _Hlk200979482][bookmark: _Hlk200980542]3.1.4. pieprasīt, saņemt un izmantot informāciju par Finansējuma saņēmēja komercdarbību grantu programmas „UZŅĒMĪGI Gulbenes novadā” un Konkursa  publicitātes nolūkos bez saskaņošanas ar Finansējuma saņēmēju;
3.2. Pašvaldības pienākumi:
[bookmark: _Hlk200979565]3.2.1. veikt Granta maksājumu Finansējuma saņēmējam saskaņā ar Līgumā noteikto kārtību;
[bookmark: _Hlk200980684]3.2.2. izskatīt Finansējuma saņēmēja iesniegtās atskaites un citus iesniegumus par Līgumā paredzēto aktivitāšu īstenošanu 10 (desmit) darbdienu laikā no to saņemšanas Pašvaldībā;
3.2.3. kontrolēt Finansējuma saņēmēja  rīcības atbilstību grantu programmas „ UZŅĒMĪGI Gulbenes novadā” Konkursa nolikumam;
3.2.4. Projekta īstenošanas un uzraudzības periodā informēt Finansējuma saņēmēju ne vēlāk kā 10 (desmit) dienas iepriekš par plānoto Konkursa komisijas pārbaudi Projekta īstenošanas vietā. 

4. FINANSĒJUMA SAŅĒMĒJA TIESĪBAS UN PIENĀKUMI
4.1. Finansējuma saņēmēja tiesības:
4.1.1. īstenot  Projekta aktivitātes, kas minētas Konkursa pieteikumā;
4.1.2. saņemt Granta maksājumu no Pašvaldības saskaņā ar Līguma nosacījumiem;
[bookmark: _Hlk200981163]4.1.3. rakstiska iesnieguma formā, norādot pamatotus iemeslus, lūgt veikt izmaiņas Projekta pieteikuma tāmē, nepalielinot pieteikumā un Līgumā norādīto Granta summu, kā arī nepalielinot Konkursa nolikumā minēto atbalsta intensitāti. Izmaiņas Līguma tāmē tiek apstiprinātās ar grantu programmas „UZŅĒMĪGI Gulbenes novadā” vērtēšanas komisijas lēmumu.
4.1.4. palielināt Līguma 2.1.2.punktā noteikto Projekta aktivitāšu īstenošanai paredzēto līdzfinansējuma apmēru un kopējās Projekta izmaksas. 
4.2. Finansējuma saņēmēja pienākumi:
4.2.1. Līguma izpildei izvēlēties piegādātājus tikai saskaņā ar Konkursa nolikumā noteikto kārtību;
[bookmark: _Hlk200981122][bookmark: _Hlk200981259][bookmark: _Hlk200983789]4.2.2. īstenot visas Projektā  noteiktās aktivitātes ne vēlāk kā 12 (divpadsmit) mēnešu laikā no Līguma noslēgšanas brīža. Gadījumā, ja objektīvu, no Finansējuma saņēmēja neatkarīgu, iemeslu dēļ Projektu aktivitātes nav iespējams  realizēt 12 (divpadsmit) mēnešu termiņā, ar grantu programmas „UZŅĒMĪGI Gulbenes novadā” vērtēšanas komisijas lēmumu realizācijas laiku var pagarināt līdz 6 (sešiem) mēnešiem. Termiņa pagarinājumu Finansējuma saņēmējs pieprasa vēršoties Pašvaldībā ar rakstisku iesniegumu; 
[bookmark: _Hlk200982490]4.2.3. bez saskaņošanas ar grantu programmas „UZŅĒMĪGI Gulbenes novadā” vērtēšanas komisiju Līguma izpildes laikā nepieļaut piegādātāju nomaiņu; 
4.2.4. nepārsniegt Pašvaldības piešķirtā Granta apmēru;
4.2.5. 2 (divus) Projekta uzraudzības gadus ne retāk kā vienu reizi 6 (sešos) mēnešos nodrošināt Projekta publicitāti, t.sk. Pašvaldības tīmekļvietnē www.gulbene.lv, Gulbenes novada pašvaldības informatīvajā izdevumā “Gulbenes Novada Ziņas”, sociālajos tīklos). Publicitātes rakstus ar attēliem iesūtot uz e-pastu: dome@gulbene.lv; 
4.2.6. ievērot visas Līguma un Konkursa nolikuma prasības;
4.2.7. ne vēlāk kā 10 (desmit) dienu laikā sniegt Pašvaldībai visu informāciju, ko tā ir pieprasījusi saskaņā ar Līguma Konkursa nolikuma nosacījumiem;
4.2.8. nodrošināt, lai Finansējuma saņēmēja juridiskā adrese ir reģistrēta Gulbenes novada administratīvajā teritorijā nepārtraukti ne mazāk kā 2 (divus) gadus no Līguma noslēgšanas brīža;
4.2.9. nodrošināt pamatlīdzekļu, ja Projekta pieteikumā  paredzēta pamatlīdzekļu iegāde, atrašanos Finansējuma saņēmēja saimnieciskās darbības veikšanas vietā (Līguma 1.3.punkts)  vai citā Gulbenes novada administratīvajā teritorijā vismaz 2 (divus) gadus no to iegādes brīža; 
4.2.10. 2 (divus) gadus pēc Granta piešķiršanas katru gadu līdz 1.jūnijam iesniegt gada atskaiti atbilstoši Konkursa nolikuma 11.pielikuma prasībām, nosūtot uz e-pasta adresi dome@gulbene.lv, kurā iekļaujama šāda informācija:
4.2.12.1. aprakstošajā daļa – skaidrojoša informācija par Projekta realizācijas gaitu, panākumiem, problēmām un risinājumiem;
4.2.12.2. finanšu pārskats (bilance, peļņas un zaudējuma aprēķins; IIN deklarācija) atbilstoši Projekta izmaksu  tāmei. Finanšu pārskatā iekļaujama informācija arī par Finansējuma saņēmēja paša finansējuma ieguldījumu, kas izmantots Projekta aktivitāšu realizācijai, apjomu un izlietojumu;
4.2.12.3. par Projekta rezultatīvo rādītāju sasniegšanu saskaņā ar Līguma 1.4.2.punktā noteikto;
4.2.12.4. par  turpmāk plānotajām Finansējuma saņēmēja  saimnieciskās attīstības darbībām;
4.2.13. bez saskaņošanas ar Pašvaldību neveikt izmaiņas Finansējuma saņēmēja īpašnieku sarakstā 2 (divus) gadus no Projektā noteikto aktivitāšu īstenošanas;
4.2.14. atmaksāt saņemtos Granta maksājumus 30 (trīsdesmit) dienu laikā pēc attiecīgas pieprasījuma vēstules saņemšanas no Pašvaldības;
4.2.15. sniedzot intervijas medijiem vai realizējot citus publicitātes pasākumus, iespēju robežās atsaukties uz Pašvaldības piešķirto Grantu. 

5. LĪGUMA TERMIŅŠ UN PUŠU ATBILDĪBA
5.1. Līgums stājas spēkā pēc tā parakstīšanas un ir spēkā līdz no Līguma izrietošo saistību pilnīgai izpildei.
5.2. Gadījumā, ja Finansējuma saņēmējs neatmaksā Grantu vai tā daļu Līguma 4.2.14.apakšpunktā noteiktajā termiņā, Pašvaldība  piemēro līgumsodu 0,1% (nulle komats viens procents) par katru nokavējuma dienu no termiņā neatmaksātās Granta summas.

6. NEPĀRVARAMA VARA
6.1. Neviena no Pusēm nav atbildīga par Līgumā paredzēto pienākumu neizpildi vai nepienācīgu izpildi nepārvaramas varas apstākļu (force majeure) rezultātā. Par nepārvaramas varas apstākļiem tiek atzīti apstākļi, kas iepriekš nav bijuši paredzami un, radušies neatkarīgi no Pušu rīcības, t.i., ko Puses nespēja kontrolēt, pret kuriem Puses nebūtu varējušas saprātīgi nodrošināties pirms Līguma noslēgšanas, pēc to rašanās nevar tos novērst vai pārvarēt.
6.2. Jebkura Puses finanšu līdzekļu nepietiekamība vai tā piegādātāju, apakšuzņēmēju u.c. sadarbības partneru pienākumu neizpilde nav atzīstama par nepārvaramas varas apstākļiem.
6.3. Ja iestājas nepārvaramas varas apstākļi, Pusei, cik ātri vien iespējams, bet ne vēlāk kā 10 (desmit) darbdienu laikā jāpaziņo otrai Pusei par šādu nepārvaramas varas apstākļu iestāšanos, un Puses apspriež Līguma grozīšanas vai izbeigšanas iespēju.
6.4. Gadījumā, ja nepārvaramas varas apstākļi turpinās ilgāk nekā 6 (sešus) mēnešus, Pusēm ir tiesības vienpusēji atkāpties no Līguma, rakstiski informējot par to otru Pusi.

7. PERSONAS DATU AIZSARDZĪBA
7.1.	Ja Līguma izpildes ietvaros kāda no Pusēm  nodod otrai personas datus, tad Puse, kura nodod personas datus, ir atbildīga par nodoto personu datu pareizību un to, ka tā ir tiesīga nodot datus otrai Pusei. Puses apstrādā iesniegtos personu datus vai Līguma izpildes laikā iegūtos personu datus Līguma noslēgšanai un/vai izpildei, Pušu pienākumu izpildei saskaņā ar normatīvajiem aktiem, kā arī Pušu tiesisko interešu ievērošanai.
7.2. Pildot Līgumu un apstrādājot savstarpēji nododos personas datus, Puses ievēro Vispārīgo datu aizsardzības regulu, ieviešot attiecīgās tehniskās un organizatoriskās prasības un pasākumus, kas nepieciešami personas datu apstrādes drošībai,  kā arī citus normatīvo aktu, kas regulē personas datu apstrādi, noteikumus, un rakstiski paziņo viena otrai par jebkādu personas datu pārkāpumu saistībā ar nodotajiem personas datiem, norādot pārkāpuma apjomu, veiktos vai plānotos pasākumus, lai novērstu negatīvās sekas.
7.3.	Puses apņemas neizpaust un neizplatīt trešajām personām bez otras Puses piekrišanas Līguma izpildes gaitā iegūtos personas datus, izņemot gadījumus, kad informācija tiek sniegta Līguma izpildes nodrošināšanai valsts pārvaldes iestādēm, kā arī citos gadījumos, kad informācijas izpaušanu pieprasa normatīvie akti.
7.4. Puses apņemas iznīcināt Līguma izpildes laikā iegūtos personas datus, tiklīdz izbeidzas nepieciešamība tos apstrādāt.



8. CITI NOTEIKUMI
8.1. Visi Līguma grozījumi un papildinājumi ir jānoformē rakstiski un tie stājas spēkā, kad tos ir parakstījušas abas Puses. Līguma grozījumi un/vai papildinājumi ar to parakstīšanas brīdi kļūst par Līguma neatņemamu sastāvdaļu.
8.2. Pēc Pušu savstarpējas vienošanās Līgumu var izbeigt jebkurā laikā pirms termiņa, noslēdzot par to rakstveida vienošanos.  
8.3. Izbeidzot Līgumu pirms termiņa, Pašvaldībai ir tiesības no Finansējuma saņēmēja atprasīt izmaksāto Grantu, ja Finansējuma saņēmējs Līguma izbeigšanas brīdi nav sasniedzis Projekta rezultatīvos rādītājus vai atgūt Grantu daļēji, proporcionāli sasniegtajiem Projekta rezultatīvajiem rādītājiem. 
8.4. Līguma grozījumi no Pašvaldības puses tiek veikti, balstoties uz Konkursa vērtēšanas komisijas lēmumu.
8.5. Visos jautājumos, kas nav regulēti Līgumā, Puses vadās no spēkā esošajiem Latvijas Republikas normatīvajiem aktiem.
8.6. Visus strīdus un domstarpības, kas rodas Līguma izpildes laikā, Puses risina savstarpēju sarunu ceļā. Strīdi un domstarpības, par kurām nav panākta vienošanās sarunu ceļā 20 (divdesmit) darbddienu laikā no domstarpību rašanās brīža, tiks izskatīti Latvijas Republikas normatīvajos aktos noteiktajā kārtībā tiesā.
8.7. Līguma sadaļu nosaukumi ir lietoti vienīgi Līguma satura atspoguļošanai, bet ne Līguma satura tulkošanai.
8.8. Visi Pašvaldībai adresētie dokumenti ar vēstuli jāiesniedz Pašvaldības e-adresē vai nosūtot uz e-pastu: dome@gulbene.lv ar norādi, ka tie adresēti grantu programmas “UZŅĒMĪGI Gulbenes novadā”  vērtēšanas komisijai.
8.9. Puses vienojas, ka visa korespondence, ko Puses Līguma sakarā nosūtījušas viena otrai ar elektronisko sakaru līdzekļu starpniecību ir uzskatāma par saņemtu Paziņošanas likumā noteiktajam. Informācija, kas nosūtīta elektroniski uz Līgumā norādītajām elektroniskā pasta adresēm (t.sk. bez droša elektroniskā paraksta) uzskatāma par paziņotu otrajā darbdienā pēc tās nosūtīšanas. Informācija, kas paziņota, izmantojot oficiālo e-adresi, uzskatāma par paziņotu otrajā darbdienā pēc tās nosūtīšanas.
8.10. Atbildīgās pilnvarotās kontaktpersonas par Līguma izpildi:
8.10.1. no Pašvaldības puses – ______, tālr.: __________, e-pasta adrese: __________________;
8.10.2. no Finansējuma saņēmēja puses – __________, tālr.: __________, e-pasta adrese: ______________.
8.11. Puses savlaicīgi un rakstveidā paziņo viena otram par rekvizītu un kontaktinformācijas maiņu.
8.12. Pretrunu gadījumā starp Līguma pielikumu dažādajiem noteikumiem vēlāks noteikums atceļ iepriekš pieņemtu un speciāls noteikums atceļ vispārēju noteikumu.
8.13. Līgumam pievienots viens pielikums – “Projekta pieteikums”, kas vienlaikus ar Konkursa nolikuma noteikumiem ir Līguma ir neatņemama sastāvdaļa.

9. PUŠU REKVIZĪTI
	
	


	
	


PAŠAVALDĪBA:
Gulbenes novada pašvaldība
Reģistrācijas numurs: 90009116327
Ābeļu iela 2, Gulbene, 
Gulbenes novads, LV-4401
Banka: AS “SEB banka”
Konts: LV03UNLA0050014339919
e-pasts: dome@gulbene.lv
e-adrese:_DEFAULT@90009116327
E-RĒĶINI e-adreses apakšadrese:
EINVOICE_GNP@90009116327



_______________________ V.Uzvārds

FINANSĒJUMA SAŅĒMĒJS:
__________________
Reģistrācijas numurs: ___________
Adrese: ______________________
Banka: ______________________
Konta numurs: ________________
e-pasts: ______________________



____________________V.Uzvārds



________________________N.Badūns

valdes loceklis

__________________________N.Badūns













DOKUMENTS PARAKSTĪTS AR DROŠU  ELEKTRONISKO PARAKSTU UN SATUR LAIKA ZĪMOGU
